19. ΠΡΟΕΔΡΙΚΟ ΔΙΑΤΑΓΜΑ της 5/12 Ιουλ. 1983 (ΦΕΚ Δ΄ 291) Διαδικασία χαρακτηρισμού και κατεδάφιση νέων αυθαιρέτων κατασκευών και ρύθμιση συναφών θεμάτων. ΄Εχοντας υπόψη: 1.Τις διατάξεις του Νόμ. 1337/1983 «Επέκταση των πολεοδομικών σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδικότερα τα άρθρ. 17 (παρ. 7) και 18 (παρ. 9). 2.Την υπ’ αριθ. 324/1983 γνωμοδότηση του Συμβουλίου της Επικρατείας, με πρόταση του Υπουργού Χωροταξίας, Οικισμού και Περιβάλλοντος, αποφασίζουμε: Σελ. 320,26(γ) Τεύχος 1229-Σελ. 76 Διαπίστωση και χαρακτηρισμός νέων αυθαιρέτων άρθρ. 4 του παρόντος. Αρμοδιότητες Δήμων και Κοινοτήτων Άρθρ.6.-1.΄Οπου η αρμοδιότητα των αυθαιρέτων κτισμάτων ή κατασκευών ασκείται από Δήμο ή Κοινότητα, η διαδικασία του παρόντος Δ/τος τηρείται από την αρμόδια Τεχνική Υπηρεσία του Δήμου ή της Κοινότητας. ΄Οταν πολεοδομική υπηρεσία νοείται για την εφαρμογή του παρόντος άρθρου η Τεχνική Υπηρεσία του Δήμου ή της Κοινότητας. 2.Η Επιτροπή που εξετάζει τις ενστάσεις κατά το άρθρ. 2 του παρόντος είναι τριμελής. Τα μέλη της Επιτροπής ορίζονται από το Δημοτικό ή Κοινοτικό Συμβούλιο και μπορεί να είναι μέλη του Δημοτικού ή Κοινοτικού Συμβολίου ή μη, απαραίτητα όμως το ένα μέλος να είναι τεχνικός υπάλληλος του Κλάδου ΑΤ. Επίσης το Δημοτικό ή Κοινοτικό Συμβούλιο μπορεί με αιτιολογημένη πρόταση να ζητήσει από τον οικείο Νομάρχη να ορίσει ένα μέλος της Επιτροπής να είναι Δημόσιος Υπάλληλος. 3.Οι κατά τις παρ. 1 και 2 του παρόντος άρθρου αρμοδιότητες μπορεί να ασκηθούν παράλληλα και από την κατά τις οικείες διατάξεις αρμόδια Πολεοδομική Υπηρεσία, εάν η κατά τα ανωτέρω Δημοτική Υπηρεσία παραλείψη την άσκησή τους. Σε περίπτωση που και οι δύο υπηρεσίες επιληφθούν υποθέσεως κατά την άσκηση της παραπάνω αρμοδιότητας την ίδια ημέρα, κατισχύει η πράξη της αρμόδιας Πολεοδομικής Υπηρεσίας. Η παράλειψη της δημοτικής υπηρεσίας τεκμαίρεται αμάχητα όταν η Πολεοδομική Υπηρεσία εξέδωσε τη σχετική πράξη πριν από τη Δημοτική Υπηρεσία. Η σχετική πράξη της Πολεοδομικής Υπηρεσίας, κοινοποιείται πάντοτε στην κατά τα ανωτέρω αρμόδια δημοτική υπηρεσία, που υποχρεούται να απέχει κάθε παραιτέρω ενέργειας στη συγκεκριμένη υπόθεση. ΄Αρθρ.7.-Η ισχύς του παρόντος Δ/τος αρχίζει από τη δημοσίευσή του στην Εφημερίδα της Κυβερνήσεως. 20. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΧΩΡΟΤΑΞΙΑΣ ΟΙΚΙΣΜΟΥ  ΚΑΙ  ΠΕΡΙΒΑΛΛΟΝΤΟΣ Αριθ. Γ.42733/1616 της 7/13 Ιουλ. 1983 (ΦΕΚ Β΄ 403) Αναπροσδιορισμός προστίμων αυθαιρέτων κτισμάτων ή κατασκευών που επιβλήθηκαν και δεν εξοφλήθηκαν μέχρι την έναρξη του Νόμ. 1337/1983. ΄Αρθρ.1.-1.Η διαπίστωση και ο χαρακτηρισμός αυθαιρέτου όταν δεν πρόκειται για τις περιπτώσεις του άρθρ. 3 του παρόντος γίνεται ύστερα από αυτοψία υπαλλήλου της κατά τόπο αρμόδιας πολεοδομικής υπηρεσίας, που συντάσσει επί τόπου σχετική έκθεση. Η έκθεση αφορά το αυθαίρετο και μόνο και όχι τον εκάστοτε ιδιοκτήτη, νομέα, κάτοχο ή κατασκευαστή του. Τα ονόματα των πιο πάνω προσώπων μπορεί ενδεικτικά και μόνο ν’ αναφέρονται στην έκθεση. Η μη αναφορά τους όμως ή η εσφαλμένη αναφορά δεν ασκεί καμμιά επιρροή στην πρόοδο της διαδικασίας. 2.Στην έκθεση αναφέρεται η θέση του αυθαιρέτου με οδοιπορικό σκαρίφημα, όπου απαιτείται, συνοπτική περιγραφή με σκαρίφημα και οι διαστάσεις του. Περιλαμβάνεται επίσης σημείωση ότι κάθε ενδιαφερόμενος έχει δικαίωμα μέσα σε ανατρεπτική προθεσμία δέκα ημερών από την ημερομηνία τοιχοκόλλησης της έκθεσης να υποβάλει ένσταση στην κατά τόπο αρμόδια πολεοδομική υπηρεσία. Αναφέρεται επίσης η ημερομηνία αυτοψίας και η ειδοποίηση ότι αν περάσει άπρακτη η προθεσμία αυτό το αυθαίρετο θα κατεδαφιστεί. 3.Η πιο πάνω έκθεση που υπογράφεται από τον υπάλληλο που διενεργεί την αυτοψία, τοιχοκολλείται την ίδια μέρα στο αυθαίρετο. Για την τοιχοκόλληση συντάσσεται πράξη κάτω από το πρωτότυπο της έκθεσης, σημειώνεται η ημερομηνία της τοιχοκόλλησης και υπογράφεται από τον υπάλληλο που έκανε την αυτοψία και από παριστάμενο τυχόν αστυνομικό όργανο ή δεύτερο υπάλληλο της πολεοδομικής υπηρεσίας. Αντίγραφο της έκθεσης στέλνεται με απόδειξη, αμέσως στον οικείο Δήμο ή Κοινότητα και την αρμόδια αστυνομική αρχή. Η αστυνομική αρχή διακόπτει αμέσως χωρίς άλλη ειδοποίηση τις οικοδομικές εργασίες και παρακολουθεί την τήρηση της διακοπής. Ο Δήμος ή η Κοινότητα υποχρεώνεται να τοιχοκολλήσει την ίδια μέρα την έκθεση στο δημοτικό ή κοινοτικό κατάστημα και να την διατηρήσει για δέκα μέρες. Η μη τοιχοκόλληση από το Δήμο ή Κοινότητα της έκθεσης δεν εμποδίζει την πρόοδο της περαιτέρω διαδικασίας. Ο Δήμος ή η Κοινότητα υποχρεώνεται επίσης να ερευνήσει και ενημερώσει την πολεοδομική υπηρεσία για τα στοιχεία των κυρίων ή συγκυρίων ή επί αντιπαροχή κατασκευαστών για την καταβολή των προστίμων του άρθρ. 17 του Νόμ. 1337/1983. 23.Δ.ε.19 Αυθαίρετες κατασκευές ΄Ενσταση ΄Αρθρ.2.-1.Κατά της έκθεσης αυτοψίας μπορεί να κάνει ένσταση κάθε ενδιαφερόμενος. 2.Η ένσταση ασκείται μέσα σε ανατρεπτική προθεσμία 10 ημερών από την τοιχοκόλληση της έκθεσης στο αυθαίρετο με κατάθεση στην αρμόδια Πολεοδομική Υπηρεσία. Μαζί με την ένσταση πρέπει να κατατεθούν και αντίγραφα των στοιχείων που αποδεικνύουν τις απόψεις που υποστηρίζει αυτός που υποβάλλει την ένσταση οπωσδήποτε δε αντίγραφα ή της οικοδομικής άδειας, που τυχόν έχει ή της δήλωσης του άρθρ. 15 του Νόμ. 1337/1983 ή της δήλωσης του Α.Ν. 410/1968 ή του τίτλου του Νόμ. 720/1977. 3.Στην ένσταση που κατατίθεται σημειώνεται αμέσως η ημερομηνία και ώρα της εξέτασής της. Για τη σημείωση αυτή λαμβάνει γνώση ο ενδιαφερόμενος υπογράφοντας αμέσως και αν αρνηθεί να υπογράψει γίνεται σχετική μνεία στην ένσταση και υπογράφεται από τον αρμόδιο υπάλληλο. 4.«Η ένσταση εξετάζεται από τετραμελή επιτροπή που αποτελείται από τρεις υπαλλήλους της αρμόδιας Πολεοδομικής Υπηρεσίας και έναν εκπρόσωπο της Τοπικής ΄Ενωσης Δήμων και Κοινοτήτων». Η Επιτροπή συγκροτείται σε κάθε Πολεοδομική Υπηρεσία με απόφαση του Νομάρχη. Το ένα από τα μέλη της Επιτροπής πρέπει να είναι τεχνικός υπάλληλος του κλάδου ΑΤ. Αν δεν υπάρχει τέτοιος υπάλληλος ή κωλύεται ορίζεται από τον οικείο Νομάρχη, άλλος τεχνικός υπάλληλος του ίδιου κλάδου ΑΤ από άλλη Νομαρχιακή Υπηρεσία. Ο εκπρόσωπος της Τοπικής ΄Ενωσης Δήμων και Κοινοτήτων ορίζεται μέσα σε ανατρεπτική προθεσμία 10 ημερών από τότε που το σχετικό έγγραφο του Νομάρχη περιέρχεται στην Τοπική ΄Ενωση Δήμων και Κοινοτήτων. Εάν μετά την πάροδο της προθεσμίας δέν έχει ορισθεί εκπρόσωπος, ως τρίτο μέλος της Επιτροπής ορίζεται ο υπάλληλος της αρμόδιας Πολεοδομικής Υπηρεσίας, ή άλλης Νομαρχιακής Υπηρεσίας. Της Επιτροπής προεδρεύει υπάλληλος του κλάδου ΑΤ. «Η Επιτροπή έχει απαρτία όταν παρευρίσκονται τα τρία τουλάχιστον από τα μέλη της και αποφασίζει κατά πλειοψηφία, μέσα σε προθεσμία 10 ημερών από της ημερομηνίας κατάθεσης της ένστασης». Τα μέσα σε « » πρώτο και όγδοο εδάφια αντικαταστάθηκαν ως άνω από το άρθρ. 1 του Π.Δ. της 13/28 Ιαν. 1986 (ΦΕΚ Δ΄ 10). Σε περίπτωση ισοψηφίας υπερισχύει η ψήφος του Προέδρου. Η Επιτροπή αναγράφει πάνω στην ένσταση «δεκτή» ή «απορρίπτεται» και ο ενδιαφερόμενος λαμβάνει γνώση της απόφασης υπογράφοντας αμέσως και αν αρνηθεί να υπογράψει ή δεν είναι παρών γίνεται σχετική ενυπόγραφη σημείωση από τον αρμόδιο υπάλληλο. ΄Αλλη ειδοποίηση στον ενδιαφερόμενο δεν απαιτείται. Η απόφαση της Επιτροπής είναι οριστική. Αν απορριφθεί η ένσταση το αυθαίρετο κατεδαφίζεται μέσα σε 10 ημέρες από την έκδοση της απόφασης είτε από τον κύριο ή συγκύριο του αυθαιρέτου είτε από την αρμόδια πολεοδομική αρχή. «5.Προκειμένου για αυθαίρετα στην περιοχή αρμοδιότητας του Γραφείου Περιοχής Πλάκας, η τριμελής Επιτροπή που εξετάζει τις ενστάσεις κατά την προηγούμενη παρ. 4, συγκροτείται στο Γραφείο Πλάκας με απόφαση του Υπουργού Χωροταξίας, Οικισμού και Περιβάλλοντος. Τα δύο μέλη της Επιτροπής πρέπει να είναι υπάλληλοι του Γραφείου Περιοχής Πλάκας και το τρίτο εκπρόσωπος της Τοπικής ΄Ενωσης Δήμων και Κοινοτήτων. Το ένα τουλάχιστον από τα μέλη της Επιτροπής πρέπει να είναι τεχνικός υπάλληλος του κλάδου ΑΤ/που να υπηρετεί στο Γραφείο Περιοχής Πλάκας. Αν δεν υπηρετεί τέτοιος υπάλληλος στο Γραφείο Περιοχής Πλάκας, ή αυτός κωλύεται, ορίζεται από τον Υπουργό άλλος Τεχνικός υπάλληλος του ίδιου κλάδου ΑΤ από το Υπουργείο Χωροταξίας, Οικισμού και Περιβάλλοντος. Ο εκπρόσωπος της Τοπικής ΄Ενωσης Δήμων και Κοινοτήτων ορίζεται μέσα σε ανατρεπτική προθεσμία 10 ημερών από τότε που το σχετικό έγγραφο του Υπουργού περιέρχεται στην Τοπική ΄Ενωση Δήμων και Κοινοτήτων. Εάν μετά την πάροδο της προθεσμίας δεν έχει ορισθεί εκπρόσωπος, ως τρίτο μέλος της Επιτροπής ορίζεται υπάλληλος του Γραφείου Περιοχής Πλάκας ή του Υπουργείου Χωροταξίας, Οικισμού και Περιβάλλοντος. Της Επιτροπής προεδρεύει υπάλληλος του κλάδου ΑΤ. Εάν στην Επιτροπή μετέχουν περισσότεροι υπάλληλοι του κλάδου ΑΤ, προεδρεύει της Επιτροπής αυτής, ο ανώτερος σε βαθμό, επί δε ισοβάθμων ο αρχαιότερος από αυτούς». Η παρ. 5 προστέθηκε από το άρθρ. 1 Π.Δ. της 16 Απρ.-21 Μαΐου 1984 (ΦΕΚ Δ΄ 317). (Αντί για τη σελ. 320,27(α) Σελ. 320,27(β) Τεύχος Η113- Σελ. 81 Αυθαίρετες κατασκευές 23.Δ.ε.19 ΄Αμεση κατεδάφιση αυθαιρέτων ΄Αρθρ.3.-Για τα κτίσματα που εντοπίζονται κατά την ώρα που κατασκευάζονται αυθαίρετα (επ’ αυτοφόρω) δεν εφαρμόζονται οι διατάξεις των προηγουμένων άρθρων αλλά αυτά κατεδαφίζονται αμέσως από τα συνεργεία της παρ. 1 του άρθρ. 4 χωρίς καμιά άλλη διατύπωση. Για την κατεδάφιση συντάσσεται το πρακτικό κατεδάφισης της παρ. 5 του άρθρ. 4 που στην περίπτωση αυτή έχει και τα στοιχεία της θέσεως του αυθαιρέτου που προβλέπεται για την έκθεση της παρ. 2 του άρθρ. 1. Κατεδάφιση αυθαιρέτων με διαδικασία ΄Αρθρ.4.-1.Η κατεδάφιση αυθαιρέτων ενεργείται από συνεργείο της αρμόδιας Πολεοδομικής Υπηρεσίας που αποτελείται από κατάλληλο προσωπικό και με τον αναγκαίο εξοπλισμό. Ο Νομάρχης μπορεί να εγκρίνει τη δημιουργία περισσοτέρων συνεργείων, την ενίσχυσή τους από προσωπικό άλλων υπηρεσιών και την παροχή κάθε δυνατής αρωγής. Σε περίπτωση αδυναμίας συγκρότησης συνεργείου κατά Νομό είναι δυνατό μετά από αιτιολογημένη πρόταση του Νομάρχη να συγκροτηθεί από το Υπουργείο Χωροταξίας, Οικισμού και Περιβάλλοντος, συνεργείο που υπάγεται στην αρμόδια Περιφερειακή Υπηρεσία Χωροταξίας, Οικισμού και Περιβάλλοντος. 2.Η κατεδάφιση αυθαιρέτων κτισμάτων είναι δυνατόν να γίνεται και με ειδική εργολαβία κατά τις διατάξεις του Ν.Δ. 1266/1972 «περί εκτελέσεως Δημοσίων ΄Εργων» (ΦΕΚ 198/Α΄), ως ισχύει κάθε φορά. ΄Οταν το αυθαίρετο υπάγεται στις περιπτώσεις της παρ. 2 του άρθρ. 15 του Νόμ. 1337/1983, μπορεί για την κατεδάφισή του, να διατεθούν μέσα από οποιονδήποτε τρίτο και μετά από σχετική απόφαση του οικείου Νομάρχη. 3.Κατά την κατεδάφιση του αυθαιρέτου μπορεί να παρίστανται αστυνομικά όργανα για την πρόληψη και καταστολή τυχόν άδικων πράξεων. Στην περίπτωση που η προσπέλαση στο αυθαίρετο από οποιοδήποτε λόγο εμποδίζεται δύναται, να ζητείται η συνδρομή της Εισαγγελικής Αρχής. Στην περίπτωση που απαιτείται απομάκρυνση των ενοίκων, αυτή γίνεται από τα αστυνομικά όργανα, η δε εκκένωση του αυθαιρέτου γίνεται από το συνεργείο κατεδάφισης. Οι ενδιαφερόμενοι έχουν δικαίωμα να εκκενώσουν μόνοι τους το αυθαίρετο κτίσμα, πριν επιληφθεί για την κατεδάφιση η Πολεοδομική Αρχή, εφόσον όμως αυτό δεν παρεμβάλλει εμπόδια στην άμεση κατεδάφιση. Σελ. 320,28(β) Τεύχος Η113-Σελ. 82 4.Για τον τρόπο κατεδάφισης και τα μέσα που θα χρησιμοποιηθούν για τα υλικά κατεδάφισης, καθώς και για την φύλαξη ή φθορά των τυχόν παραρτημάτων και κινητών πραγμάτων του αυθαιρέτου δεν δημιουργείται καμμιά ευθύνη του Δημοσίου, των οργάνων του ή των οπωσδήποτε προστηθέντων προσώπων. 5.Για τις κατεδαφίσεις του άρθρου αυτού συντάσσεται από επικεφαλής του συνεργείου σχετικό πρακτικό στο οποίο αναφέρονται και οι διαστάσεις του κτίσματος που κατεδαφίστηκε. Εφαρμογή διατάξεων για όλα τα αυθαίρετα ΄Αρθρ.5.-Οι διατάξεις των προηγουμένων άρθρων εφαρμόζονται και για όλα τα αυθαίρετα κτίσματα που έχουν ανεγερθεί πριν από τις 31.1.1983 με τις εξής διακρίσεις: α)Για αυθαίρετα που έχουν ανεγερθεί από 10.12.1981 μέχρι 31.1.1983 και που δεν αποτελούν τη μοναδική και κύρια κατοικία του ιδιοκτήτη του μέσα στα όρια του νομού, εφαρμόζονται οι διατάξεις των προηγουμένων άρθρων. β)Για αυθαίρετα που δεν έχουν εξαιρεθεί της κατεδάφισης με τις ισχύουσες κατά την έναρξη ισχύος του Νόμ. 1337/1983 διατάξεις ή δεν έχουν δηλωθεί με τις διατάξεις του Α.Ν. 410/1968 ή του Νόμ. 720/1977 ή του Νόμ. 1337/1983 εφαρμόζονται οι διατάξεις των προηγουμένων άρθρων. γ)Για όσα αυθαίρετα κτίσματα ή κατασκευές έχουν υποβληθεί δηλώσεις του Α.Ν. 410/68 στην αρμόδια Οικονομική Εφορία μέχρι τις 14.3.83 ημέρα δημοσίευσης του Νόμ. 1337/1983 και δεν έχει ολοκληρωθεί η προβλεπόμενη σχετική διαδικασία, συνεχίζεται η διαδικασία που έχει αρχίσει. δ)Για όσα αυθαίρετα έχει ήδη κινηθεί η διαδικασία με τις ισχύουσες μέχρι την 14.3.1983 διατάξεις και δηλωθούν με τις διατάξεις του άρθρ. 15 του Νόμ. 1337/1983 υπάγονται στη διαδικασία του Νόμ. 1337/1983. 23.Δ.ε.19 Αυθαίρετες κατασκευές ε)Για όσα αυθαίρετα έχει ήδη κινηθεί η διαδικασία με τις ισχύουσες μέχρι 14.3.1983 διατάξεις και δεν δηλωθούν με τις διατάξεις του άρθρ. 15 του Νόμ. 1337/1983 εφαρμόζονται οι κείμενες διατάξεις ανάλογα με το στάδιο που βρίσκονται, ως εξής: α.α.Εάν έχει συνταχθεί παλαιότερη έκθεση και απόφαση Προϊσταμένου, τότε τηρείται η διαδικασία του άρθρ. 1 και επόμενα του παρόντος Δ/τος και ταυτίζεται η απόφαση αυτή με την έκθεση του άρθρ. 1 και η ένσταση που τυχόν υποβάλλεται κατά της απόφασης του Προϊσταμένου ταυτίζεται με την ένσταση του άρθρ. 2 του ίδιου Δ/τος. β.β.Εάν έχει υποβληθεί ήδη ένσταση κατά της αποφάσεως Προϊσταμένου, τότε τηρείται η διαδικασία του άρθρ. 2 και επόμενα του παρόντος αφού προηγουμένως ειδοποιηθούν οι ενιστάμενοι για την ημερομηνία εξετάσεώς της. γ.γ.Εάν έχει γίνει οριστική η απόφαση του Προϊσταμένου, είτε γιατί δεν υποβλήθηκε εμπρόθεσμα ένσταση, είτε γιατί εκδόθηκε η οριστική απορριπτική απόφαση του Συμβουλίου του άρθρ. 122 του ΓΟΚ/73, τότε έχουν εφαρμογή οι διατάξεις του

[Source: greek_legal_code_raptarchis | Tokens: 12136]